सीआईए ने चोरीशुदा बाइक के साथ आरोपी को दबोचा
सीआईएपुलिस ने महत्त्वपूर्ण सुराग जुटाते हुए बीती 25 फरवरी को रानियां थाना क्षेत्र के गांव संतनगर से चोरी हुए बाइक की गुत्थी को सुलझाते हुए घटना के आरोपी को चोरीशुदा बाइक के साथ गिरफ्तार किया है।
सीआईए प्रभारी सब इंस्पेक्टर राजा राम ने बताया कि सीआईए पुलिस की एक टीम ऐलनाबाद थाना क्षेत्र के गांव मुसली में गश्त चैकिंग के दौरान मौजूद थी। उन्होंने बताया कि इसी दौरान एक युवक बाइक पर सवार होकर आया, जिसे रोककर बाइक के कागजात मांगे, तो कोई संतोषजनक जवाब नहीं दे पाया। उन्होंने बताया कि शक के आधार पर गहनता से पूछताछ की, तो पकड़े गए व्यक्ति ने उपरोक्त बाइक को रानियां थाना के गांव संतनगर से चुराना कबूल किया। आरोपी की पहचान रवदीप सिंह निवासी गांव जीरा जिला फिरोजपुर के रुप में हुई है। सीआईए प्रभारी राजाराम ने बताया कि आरोपी से पूछताछ की जा रही है और बाइक चोरी की अन्य वारदातों के बारे में खुलासा होने से इंकार नहीं किया जा सकता। इस संबंध में गांव संतनगर निवासी गुरनाम सिंह की शिकायत पर रानियां थाना में मामला दर्ज कर जांच शुरू की गई थी।
सिरसा। सीआईए की गिरफ्त में चोरी के बाइक के साथ आरोपित युवक।
hin_Deva hin_Deva hin_Deva hin_Deva